Роден е в бедно семейство в с. Уанглей, близо до Бор, Судан. Днес то се намира в провинция Джункали. Едва на 10 години осиротява и негов роднина покрива разходите за обучение в училища в Уау и Румбек. През 1962 г., едва на 17 години, се присъединява към бунтовниците в Първата суданска гражданска война, но ръководителите му го съветват, както и други юноши, да се погрижи за образованието си.